ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท พรีเมียร์ เอ็นเตอร์ไพรซ์ จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ
บริษัท พรีเมียร์ ซัพพลาย จำกัด จดทะเบียนก่อตั้งเมื่อปี พ.ศ. 2517
บริษัทแปรสภาพเป็นบริษัทมหาชนจำกัด
และดำเนินการเข้าจดทะเบียนในตลาดหลักทรัพย์แห่งประเทศไทย เมื่อวันที่ 8 ตุลาคม 2536
ต่อมาในปี 2543 บริษัทได้ปรับโครงสร้างธุรกิจใหม่เป็นบริษัทประกอบธุรกิจเพื่อการลงทุนหรือ
Holding Company โดยลงทุนในธุรกิจบริการทางการเงิน (Specialty Finance) ต่างๆ
ที่สำคัญได้แก่ ธุรกิจให้บริการรถเช่ารถยนต์ประเภทต่างๆ เพื่อการดำเนินงาน (Operating
Lease) ธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

บริษัทมีการลงทุนในบริษัทย่อย 4 แห่ง ดังนี้

1) บริษัท พรีเมียร์ แคปปิตอล (2000) จำกัด ดำเนินธุรกิจให้บริการสินเชื่อเพื่อธุรกิจต่างๆ
และให้เช่าอุปกรณ์คอมพิวเตอร์

2) บริษัท พรีเมียร์ อินเตอร์ ลิซซิ่ง จำกัด ดำเนินธุรกิจให้บริการรถเช่าเพื่อการดำเนินงาน
(Operating Lease) พร้อมทั้งบริการพนักงานขับรถ บริการบำรุงรักษา และบริการต่อเนื่องอื่นๆ

3) บริษัท พรีเมียร์โบรคเคอร์เรจ จำกัด ดำเนินธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

4) บริษัท พรีเมียร์ แอลเอ็มเอส จำกัด ดำเนินธุรกิจให้บริการจัดการสินทรัพย์
หนี้อสังหาริมทรัพย์และหนี้เช่าซื้อ ให้กับสถาบันการเงินต่างๆ
โดยในปัจจุบันบริษัทไม่ได้ขยายธุรกิจในส่วนนี้แล้ว ดำเนินงานเฉพาะส่วนที่ยังคงเหลืออยู่เท่านั้น

ในปีที่ผ่านมาบริษัทยังคงมุ่งเน้นการขยายตัวในธุรกิจให้บริการรถเช่ารถยนต์ประเภทต่างๆ
เพื่อการดำเนินงาน(Operating Lease) ซึ่งเป็นธุรกิจที่บริษัทดำเนินการผ่านทางบริษัทย่อยคือ
บริษัท พรีเมียร์ อินเตอร์ ลิซซิ่ง จำกัด
ทั้งนี้เพื่อรองรับความต้องการที่เพิ่มขึ้นจากการขยายฐานลูกค้าผ่านช่องทางใหม่ๆ
การขยายกลุ่มลูกค้าเป้าหมาย รวมทั้งบริการใหม่ๆ เพื่อเป็นทางเลือกให้กับลูกค้ามากขึ้น

1.  วิสัยทัศน์ พันธกิจ และเป้าหมาย

  ในปี 2559 คณะกรรมการได้มีมติให้คง วิสัยทัศน์ พันธกิจ และเป้าหมายไว้เช่นเดิม ดังนี้

วิสัยทัศน์

เป็นบริษัทไทยที่มุ่งมั่นในการเป็นผู้นำด้านธุรกิจบริการรถเช่า นายหน้าประกันภัย
ที่ครบวงจรอย่างต่อเนื่อง มีคุณภาพ สร้างความสมดุลและความยั่งยืนให้กับธุรกิจ พนักงาน และสังคม

พันธกิจ

-   ให้บริการอย่างมีคุณภาพได้ระดับมาตรฐานสากล

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้ง พนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้างงานบริการ

-   ดำเนินงานตามหลักธรรมาภิบาล และยึดหลักคุณธรรมจรรณยาบรรณ ด้วยวิถีแบบไทยที่ดีงาม

เป้าหมายของบริษัท

-   พัฒนาการสร้างรูปแบบการให้บริการที่ครบวงจร และสร้างความแตกต่างที่ชัดเจนในงานบริการ

-   เน้นการรักษาฐานลูกค้าเดิมและสร้างมูลค่าเพิ่มของการบริการทั้งกับลูกค้าเดิมและลูกค้าใหม่เพื่อให้ได้รับความพอใจสูงสุด

-   มุ่งพัฒนาและส่งเสริมบุคลากรให้มีความความรู้ความเชี่ยวชาญในงานบริการตลอดจนพัฒนาระบบบริหารจัดการเพื่อรองรับการขยายตัวทางธุรกิจของบริษัทในอนาคต

-   ปรับโครงสร้างทางการเงินให้มีความเหมาะสมมากยิ่งขึ้นอันจะนำไปสู่การลดต้นทุนทางธุรกิจ

-   บริหารจัดการสินทรัพย์ให้สอดคล้องกับแนวโน้มของเศรษฐกิจอย่างมีประสิทธิภาพ

    1.  การเปลี่ยนแปลงและพัฒนาการที่สำคัญในช่วงปี 2557 - 2559 มีดังนี้

บริษัทไม่มีการเปลี่ยนแปลงโครงสร้างการถือหุ้น การจัดการหรือการประกอบธุรกิจ
อย่างมีนัยสำคัญในช่วง

3 ที่ผ่านมา

-   เมื่อวันที่ 15 ธันวาคม 2559
    บริษัทได้ดำเนินการเพื่อขอต่ออายุการรับรองเป็นสมาชิกแนวร่วมปฏิบัติของภาคเอกชนไทยในการต่อต้านการทุจริต
    ซึ่งอยู่ระหว่างการพิจารณาของคณะกรรมการแนวร่วมปฏิบัติของภาคเอกชนไทยในการต่อต้านการทุจริต

-   เมื่อวันที่ 30 พฤศจิกายน 2559 ศาลฎีกาได้มีคำพิพากษาให้บริษัทและบริษัท พรีเมียร์
    อินฟราสตรัคเจอร์ จำกัด ร่วมกันชดใช้หนี้ค่าภาษีอากรค้างรวม 251.7 ล้านบาท
    ซึ่งเป็นภาระภาษีเงินได้และภาษีมูลค่าเพิ่มของกิจการร่วมค้า พีอี - เพทแลน
    เนื่องจากบริษัทได้พ้นจากการเป็นหุ้นส่วนของกิจการร่วมค้า พีอี – เพทแลน มาตั้งแต่ปี 2543
    แล้ว แต่ศาลฎีกาได้วินิจฉัยว่า
    การที่บริษัทยังคงให้กิจการร่วมค้าใช้ชื่อตนเป็นส่วนหนึ่งของกิจการร่วมค้า พีอี – เพทแลน
    จึงต้องร่วมรับผิดกับหนี้สินของกิจการร่วมค้า พีอี – เพทแลน
    ซึ่งภาระภาษีอากรค้างดังกล่าวมิได้เกิดหรือมีสาเหตุมาจากการดำเนินการของบริษัท
    และบริษัทก็มิได้รับประโยชน์ใด ๆ จากการละเลยไม่เสียภาษีอากรค้างของกิจการร่วมค้า พีอี
    – เพทแลน ทั้งนี้ บริษัทจะหาแนวทางในการดำเนินการให้กิจการร่วมค้า พีอี – เพทแลน
    ซึ่งเป็นผู้ที่จะต้องรับผิดชอบโดยตรง ชำระค่าภาษีอากรค้างให้แก่กรมสรรพากรต่อไป

-   เมื่อวันที่ 1 พฤศจิกายน 2559 บริษัทได้รับการประเมิน
    จากการสำรวจการกำกับดูแลกิจการของบริษัทจดทะเบียน
    บริษัทได้รับคะแนนเฉลี่ยอยู่ในระดับร้อยละ 80-89 หรือ ระดับดีมากคือระดับ 4 ดาว
    เป็นระยะเวลาติดต่อกัน 5 ปี ตั้งแต่ปี 2555 ถึงปี 2559 ซึ่งระดับคะแนนที่บริษัทได้รับนั้นจัดอยู่

  ใน “Top Quartile” ในกลุ่มบริษัทที่มี Market Capitalization ต่ำกว่า 1,000 ล้านบาท

-   บริษัทจัดให้มีการประชุมวิสามัญผู้ถือหุ้น ครั้งที่ 1/2559 เมื่อวันที่ 23 กันยายน 2559 และมีมติ
    อนุมัติให้ลดทุนจดทะเบียนโดยการลดมูลค่าหุ้น จากหุ้นละ 10 บาท เหลือหุ้นละ 0.50 บาท
    เพื่อนำไปชดเชยผลขาดทุนสะสม

-   เมื่อวันที่ 11 สิงหาคม 2559 ที่ประชุมคณะกรรมการ ครั้งที่ 3/2559
    มีมติให้บริษัทปรับโครงสร้างธุรกิจของบริษัทและบริษัทย่อย
    เพื่อเพิ่มประสิทธิภาพในการบริหารงานและเป็นการปรับโครงสร้างการถือหุ้นไม่ให้ซับซ้อนเข้าใจง่าย
    ดังนี้

-   ให้บริษัทซื้อเงินลงทุนในหุ้นสามัญของบริษัท พรีเมียร์ อินเตอร์ ลิซซิ่ง จำกัด

  จากบริษัท พรีเมียร์ แคปปิตอล (2000) จำกัด ในราคาตามบัญชี ณ วันที่ 30 มิถุนายน 2559
  มูลค่า 288.87 ล้านบาท

-   ให้บริษัทซื้อเงินลงทุนในหุ้นสามัญของบริษัท พรีเมียร์โบรคเคอร์เรจ จำกัด

  จากบริษัท พรีเมียร์ แคปปิตอล (2000) จำกัด ในราคาตามบัญชี ณ วันที่ 30 มิถุนายน 2559
  มูลค่า 10.86 ล้านบาท

-   ให้บริษัทซื้อสินทรัพย์ทั้งหมดของบริษัท พรีเมียร์ แอลเอ็มเอส จำกัด (PLMS) โดยการ
    รวมกิจการแบบ Entire Business Transter (EBT) คือโอนกิจการทั้งหมดของ บริษัท
    พรีเมียร์ แอลเอ็มเอส จำกัด ไปยัง บริษัท พรีเมียร์ เอ็นเตอร์ไพรซ์ จำกัด (มหาชน)
    และทำการชำระบัญชีบริษัท พรีเมียร์ แอลเอ็มเอส จำกัด ในปีปฏิทินเดียวกัน
    ซึ่งจะได้รับสิทธิประโยชน์ทางภาษีจากการโอนกิจการ
    โดยราคาทรัพย์สินที่ทำการโอนจะเป็นราคาตามบัญชีของผู้โอนในวันที่ทำการโอน ณ วันที่ 31
    สิงหาคม 2559

-   ให้บริษัท พรีเมียร์ แคปปิตอล (2000) จำกัด ลดทุนจดทะเบียนจาก 230 ล้านบาท เป็น

  60 ล้านบาท เพื่อให้จำนวนทุนสอดคล้องกับความต้องการของธุรกิจในปัจจุบันและ

  นำทุนคืน ผู้ถือหุ้นต่อไป

-   ให้บริษัท พรีเมียร์ แอลเอ็มเอส จำกัด ดำเนินการจดทะเบียนเลิกกิจการ

-   เมื่อวันที่ 30 มิถุนายน 2559 บริษัทได้ดำเนินการตามคำวินิจฉัยของศาลฎีกา
    และบันทึกรายการ จึงทำให้บริษัทมีผลขาดทุนสะสม จำนวน 7,414.0 ล้านบาท
    ซึ่งเป็นจำนวนเงินที่สูง จึงเสนอให้พิจารณาลดทุนจดทะเบียน โดยการลดมูลค่าหุ้นจากราคาพาร์
    (Par) หุ้นละ 10 บาท ลงเหลือหุ้นละ 0.50 บาท เพื่อนำไปชดเชยผลขาดทุนสะสม
    นอกจากนี้ การขาดทุนสะสมของบริษัทยังเพิ่มโอกาสในการระดมทุน
    โอกาสในการจ่ายเงินปันผล

-   เมื่อวันที่ 20 มิถุนายน 2559 บริษัทได้รับการประเมินคุณภาพการจัดประชุมสามัญผู้ถือหุ้น
    ประจำปี 2559 จากสมาคมส่งเสริมผู้ลงทุนไทย
    ตามภารกิจที่ได้รับมอบหมายจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) อยู่ในเกณฑ์ “ ดีเลิศ ” ด้วยคะแนนเต็ม 100 คะแนน โดยบริษัทเป็น 1 ใน 11
    บริษัทที่ได้รับคะแนนเต็ม 100 จากบริษัทจดทะเบียนที่เข้าร่วมโครงการทั้งสิ้น 601 บริษัท
    เป็นระยะเวลา 5 ปี ติดต่อกันตั้งแต่ปี 2555 ถึงปี 2559

-   เมื่อวันที่ 12 เมษายน 2559 บริษัทได้ดำเนินการแก้ไขทุนจดทะเบียนเพื่อเป็นการปฏิบัติตาม
    คำพิพากษาของศาลฎีกาเสร็จเรียบร้อยแล้ว ตามผลคำพิพากษาของศาลฎีกา
    ซึ่งมีสาระสำคัญให้บริษัทดำเนินการเปลี่ยนแปลงมูลค่าหุ้นที่ตราไว้ (Par) จากเดิม 1 บาทเป็น
    10 บาท ส่งผลให้ ทุนจดทะเบียนของบริษัทเป็น 8,121,527,090 บาท และมีทุนชำระแล้ว
    8,000,000,000 บาท แบ่งออกเป็น 800,000,000 หุ้น มูลค่าหุ้นละ 10 บาท
    ซึ่งจากการปฏิบัติตามฎีกาดังกล่าว ไม่มีผลเปลี่ยนแปลงในส่วนของผู้ถือหุ้น

-   วันที่ 7 ตุลาคม 2558 บริษัทได้รับแจ้งผลการประเมินระดับการพัฒนาความยั่งยืน เรื่อง
    Anti-Corruption ของบริษัทจดทะเบียนไทยปี 2558 ระดับที่ 5 Extended
    เป็นระดับที่แสดงให้เห็นนโยบายที่ครอบคลุม ถึงทุนส่วนงานทางธุรกิจที่ปรึกษา
    ตัวกลางหรือกำหนดในการดำเนินธุรกิจไม่เกี่ยวข้องกับการทุจริตคอร์รัปชั่นในทุกรูปแบบ
    มีการผลักดันให้คู่ค้า ลูกค้าในห่วงโซ่ธุรกิจ
    ดำเนินนโยบายและแนวปฏิบัติที่จะไม่เกี่ยวข้องกับการทุจริตคอร์รัปชั่นอื่นด้วยและเมื่อปี 2557
    บริษัทได้รับการประเมินจากสถาบันไทยพัฒน์
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์
    เรื่องการป้องกันการมีส่วนเกี่ยวข้องกับการคอร์รัปชั่น (Anti-Corruption progress
    indicator) อยู่ในระดับ 4 “ได้รับการรับรอง (Certified)”

-   เมื่อวันที่ 5 สิงหาคม 2558 ศาลฎีกาได้มีคำวินิจฉัยพิพากษากลับคำสั่งของศาลล้มละลายกลาง
    โดยไม่เห็นชอบกับข้อเสนอขอแก้ไขแผนฟื้นฟูกิจการ ซึ่ง ณ
    ปัจจุบันบริษัทอยู่ระหว่างดำเนินการตามคำพิพากษาของศาลฎีกา

-   ในปี 2557 บริษัทได้มีการเพิ่มทุนจดทะเบียนในบริษัท พรีเมียร์ อินเตอร์ ลิซซิ่ง จำกัด
    (บริษัทย่อย) ที่บริษัทถือหุ้นอยู่ร้อยละ100 ผ่านทางบริษัท พรีเมียร์ แคปปิตอล (2000) จำกัด
    ซึ่งเป็นบริษัทย่อย อีกแห่งหนึ่ง โดยเพิ่มทุนจำนวน 120 ล้านบาท เป็นทุนจดทะเบียน 320
    ล้านบาท

-   ในปี 2557 บริษัท พรีเมียร์ อินเตอร์ ลิซซิ่ง จำกัด (บริษัทย่อย)
    มีการขยายการบริการในรูปแบบของรถโดยสารรับ-ส่งพนักงาน และรถรับ-ส่งนักเรียน
    โดยคำนึงถึงความปลอดภัยของพนักงาน นักเรียน ผู้โดยสาร
    มีการนำนวัตกรรมระบบการจัดการในการให้บริการเต็มรูปแบบมาใช้และ
    มีการฝึกอบรมบุคลากรทั้งกัปตันและมอนิเตอร์

-   ในปี 2557 บริษัทได้รับการคัดเลือกจากสถาบันไทยพัฒน์
    ในการจัดอันดับธุรกิจด้านการพัฒนาความยั่งยืนมีการดำเนินธุรกิจโดดเด่นด้านสิ่งแวดล้อม
    สังคมและธรรมาภิบาล (ESG100) บริษัทเป็น 1 ใน 100 บริษัท จาก 567
    บริษัทในตลาดหลักทรัพย์แห่งประเทศไทย

-   เมื่อวันที่ 4 เมษายน 2557
    บริษัทได้รับรองฐานะสมาชิกแนวร่วมปฏิบัติของภาคเอกชนไทยในการต่อต้านการทุจริต
    จากสมาคมส่งเสริมสถาบันกรรมการบริษัทไทย

    1.  โครงสร้างการถือหุ้น ณ วันที่ 31 ธันวาคม 2559 เป็นดังนี้

  PE = บมจ. พรีเมียร์ เอ็นเตอร์ไพรซ์ PREMIER ENTERPRISE PUBLIC COMPANY LIMITED

  PC2000 = บจ. พรีเมียร์ แคปปิตอล (2000) PREMIER CAPITAL (2000) COMPANY
  LIMITED

  PIL = บจ. พรีเมียร์ อินเตอร์ ลิซซิ่ง PREMIER INTER LEASING COMPANY LIMITED

  PB = บจ. พรีเมียร์โบรคเคอร์เรจ PREMIER BROKERAGE COMPANY LIMITED

PLMS = บจ. พรีเมียร์ แอลเอ็มเอส PREMIER LMS COMPANY LIMITED

หมายเหตุ : ในระหว่างปี 2559 บริษัท พรีเมียร์ แอลเอ็มเอส จำกัด ได้โอนทรัพย์สิน หนี้สิน
และภาระผูกพันทั้งหลายทั้งปวง ในลักษณะการ

โอนกิจการทั้งหมด ( Entire Business Transter ) ให้แก่บริษัท จากนั้นบริษัท พรีเมียร์
แอลเอ็มเอส จำกัด ก็ได้เลิกบริษัทและจดทะเบียนเสร็จสิ้น

การชำระบัญชี เมื่อวันที่ 6 ธันวาคม 2559

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัท ไม่มี ข้อตกลงระหว่างผู้ถือหุ้น (Shareholders Agreement) กับผู้ถือหุ้นรายหนึ่งรายใด

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย

บริษัทมีรายได้ส่วนใหญ่มาจากธุรกิจให้บริการรถเช่าเพื่อการดำเนินงาน (Operation Lease)
ซึ่งดำเนินงานโดยบริษัทย่อย คือ บริษัท พรีเมียร์ อินเตอร์ ลิซซิ่ง จำกัด

+-----------------+------+-------+-----+-----+-----+-----+-----+-----+
| สายผลิตภัณฑ์ /     | ดำเน | %     | ปี   | %   | ปี   | %   | ปี   | %   |
| กลุ่มธุรกิจ         | ินการ | กา    | 2   |     | 2   |     | 2   |     |
|                 |      | รถือหุ้น | 559 |     | 558 |     | 557 |     |
|                 | โดย  |       |     |     |     |     |     |     |
|                 | บริษัท | ขอ    | รา  |     | รา  |     | รา  |     |
|                 |      | งบริษัท | ยได้ |     | ยได้ |     | ยได้ |     |
|                 |      |       |     |     |     |     |     |     |
|                 |      | ใน    | (ล  |     | (ล  |     | (ล  |     |
|                 |      | ปัจจุบัน | ้านบ |     | ้านบ |     | ้านบ |     |
|                 |      |       | าท) |     | าท) |     | าท) |     |
+-----------------+------+-------+-----+-----+-----+-----+-----+-----+
| บร              | PC   | 1     | 11  | 1   | 11  | 1   | 12  | 2   |
| ิการสินเชื่อธุรกิจและ | 2000 | 00.00 | .69 | .69 | .00 | .83 | .42 | .24 |
|                 |      |       |     |     |     |     |     |     |
| ให้เช            |      |       |     |     |     |     |     |     |
| ่าอุปกรณ์คอมพิวเตอร์ |      |       |     |     |     |     |     |     |
+-----------------+------+-------+-----+-----+-----+-----+-----+-----+
| บริการรถเช       | PIL  | 1     | 651 | 94  | 561 | 93  | 513 | 92  |
| ่าเพื่อการดำเนินงาน | ^    | 00.00 | .41 | .20 | .54 | .63 | .42 | .73 |
|                 | (/1) |       |     |     |     |     |     |     |
+-----------------+------+-------+-----+-----+-----+-----+-----+-----+
| นา              | PB   | 99.99 | 25  | 3   | 21  | 3   | 20  | 3   |
| ยหน้าประกันวินาศภัย | ^    |       | .47 | .68 | .82 | .64 | .61 | .72 |
|                 | (/1) |       |     |     |     |     |     |     |
+-----------------+------+-------+-----+-----+-----+-----+-----+-----+
| บริการจัดการสินเชื่อ | PLMS | 99.94 | 0   | 0   | 2   | 0   | 1   | 0   |
|                 | ^    |       | .84 | .12 | .43 | .41 | .10 | .20 |
| ค่าบริการอื่น       | (/1) |       |     |     |     |     |     |     |
|                 |      |       | 2   | 0   | 2   | 0   | 6   | 1   |
|                 | PE   |       | .12 | .31 | .95 | .49 | .10 | .10 |
+-----------------+------+-------+-----+-----+-----+-----+-----+-----+
| รวมรายได้        |      |       | 691 | 100 | 599 | 100 | 553 | 100 |
|                 |      |       | .53 | .00 | .74 | .00 | .65 | .00 |
+-----------------+------+-------+-----+-----+-----+-----+-----+-----+

2.2 ลักษณะผลิตภัณฑ์หรือบริการ

2.2.1 ธุรกิจการให้บริการรถเช่าเพื่อการดำเนินงาน

(1) ลักษณะของการบริการ

เป็นการให้บริการจัดหายานพาหนะให้กับผู้ประกอบการที่เป็นนิติบุคคล หน่วยงานราชการและ
กลุ่มรัฐวิสาหกิจในรูปแบบการให้ “เช่า” (Leasing) โดยมีลักษณะเป็นสัญญาเช่าดำเนินงาน
(Operating Lease) อาทิ รถยนต์สำหรับผู้บริหาร รถยนต์เพื่อการขนส่ง
รถโดยสารไม่ประจำทางสำหรับรับ-ส่งผู้โดยสาร รถรับ-ส่งนักเรียน และรถยนต์
เพื่อการพาณิชย์อื่นๆ อายุสัญญาอยู่ระหว่าง 3-5 ปี
การให้บริการมีทั้งการให้บริการตามสัญญาเช่าระยะยาวและการให้บริการรถเช่าพร้อมพนักงานขับรถ
โดยบริษัทมีรถยนต์ให้เช่าหลากหลายประเภท ได้แก่ รถยนต์นั่งขนาดตั้งแต่ 1,500 ซีซี ขึ้นไป
รถยนต์นั่งเอนกประสงค์ รถกระบะ รถตู้ และรถโดยสาร

บริษัทให้บริการในลักษณะครบวงจร
โดยเริ่มตั้งแต่การวิเคราะห์และนำเสนอเงื่อนไขการเช่าเพื่อให้รองรับกับธุรกิจของลูกค้า
ตรงตามวัตถุประสงค์ในการใช้งานของลูกค้า พร้อมกับการจัดทำประกันรถยนต์ประเภทชั้น 1
การจดทะเบียนและต่อภาษีรถยนต์ การบำรุงรักษาและการซ่อมแซมตามกำหนดระยะทาง
รวมทั้งการจัดรถทดแทนให้ใช้ในกรณีรถขัดข้องหรือเกิดอุบัติเหตุ บริษัทมีบริการหลังการขาย
โดยผ่านศูนย์ประสานงาน (Call Center) ให้บริการในรูปแบบ One Stop Service
ในการดูแลลูกค้า นัดหมายนำรถยนต์เข้ารับการบำรุงรักษา ประสานงาน ให้คำแนะนำในเรื่องต่างๆ
พร้อมทีมช่างมืออาชีพ และรถซ่อมบำรุงเคลื่อนที่ (Mobile Service)
รวมทั้งให้ผู้บริโภคสามารถทราบเส้นทางการเดินทางและระยะเวลาในการเดินทาง
เพื่อความสะดวก รวดเร็วตลอด 24 ชั่วโมง

(2) การตลาดและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก คือ กลุ่มที่มุ่งเน้น
ให้เช่าทรัพย์สินแบบสัญญาเช่าทางการเงิน (Financial Lease)
และสัญญาเช่าซื้อกับกลุ่มที่มุ่งเน้นการให้เช่าแบบสัญญาเช่าดำเนินงาน (Operating Lease)
โดยบริษัท พรีเมียร์ อินเตอร์ ลิซซิ่ง จำกัด จัดอยู่ในกลุ่มธุรกิจบริการสัญญาเช่าดำเนินงาน
(Operating Lease) ซึ่งถือเป็นหนึ่งในบริษัทชั้นนำของธุรกิจลิสซิ่ง

ในภาพรวมของตลาดรถเช่าไทยในปี 2559
แบบสัญญาเช่าดำเนินงานถือว่ามีการแข่งขันอย่างต่อเนื่องในทุกประเภทของยานพาหนะโดยเฉพาะในกลุ่มรถกระบะที่สอดคล้องกับการขยายตัวของธุรกิจภาคเกษตรกรรม
ก่อสร้าง และการขนส่ง จากการศึกษาข้อมูล ทางบริษัทพบว่าการเติบโตของจำนวนรถในปี 2559
เพิ่มขึ้นถึงร้อยละ15 เมื่อเทียบกับปี 2558 โดยสัดส่วนที่ขยายตัวสูงสุดตกอยู่ในกลุ่มรถกระบะ
รถยนต์นั่งขนาดเล็กและใหญ่ตามลำดับ และมีแนวโน้มที่จะขยายตัวอย่างต่อเนื่องในปี 2560
อันเนื่องมาจากนโยบายภาครัฐที่ช่วยผลักดันและกระตุ้นเศรษฐกิจไทยในธุรกิจต่างๆ
ดังนั้นความต้องการของตลาดในบริการรถเช่าดำเนินงาน (Operating Lease)
จะเป็นกลไกสำคัญในการลดต้นทุนการจัดการ ลดความยุ่งยากในการบริหาร
และสร้างประสิทธิภาพในการทำงานสูงสุด

การดำเนินงานของบริษัท พรีเมียร์ อินเตอร์ ลิซซิ่ง จำกัด ในปี 2559
จึงมุ่งเน้นในการขยายธุรกิจไปสู่บริการรูปแบบต่างๆ ที่มีมาตรฐานอย่างต่อเนื่อง
ทั้งการสร้างมูลค่าเพิ่มของการบริการ การพัฒนา นวัตกรรมและเทคโนโลยีมาใช้งาน
การบริหารจัดการและวิเคราะห์ข้อมูลการใช้งานเพื่อนำไปเป็นแผนพัฒนาให้กับผู้ใช้งานได้อย่างมีประสิทธิภาพมากยิ่งขึ้น
ตลอดจนการขยายธุรกิจรถโดยสารไม่ประจำทาง อาทิ รถรับ – ส่งพนักงาน
รถโดยสารรับส่งเฉพาะจุด (Shuttle Bus) รถโรงเรียน
รวมทั้งมีการอบรมพัฒนาคุณภาพบุคลากรเพื่อยกระดับมาตรฐานบริการให้สูงขึ้นสร้างความแตกต่างในธุรกิจรถเช่า
พัฒนาบุคลากรอื่นๆ อาทิ พนักงานขับรถ
โดยมีหลักสูตรการอบรมที่ได้มาตรฐานพัฒนาทักษะการขับขี่แบบมืออาชีพ
เพื่อให้บริการลูกค้าให้เกิดความพึงพอใจสูงสุด

นอกจากนี้ทางบริษัท
ยังพัฒนากลยุทธ์ทางการตลาดอย่างต่อเนื่องด้วยพัฒนางานการบริการที่มีคุณภาพได้มาตรฐาน
การนำเทคโนโลยีต่างๆ มาใช้ในงานบริการ เช่น
การเริ่มใช้ระบบแอพพลิเคชั่นการจัดการแจ้งอุบัติเหตุ
ระบบแอพพลิเคชั่นรถโรงเรียนสำหรับผู้ปกครองแจ้งสถานการเดินทางของนักเรียน
การพัฒนาระบบงานซ่อมควบคู่กับตัวแทนจำหน่ายรถยนต์ที่ได้รับการแต่งตั้งอย่างเป็นทางการเพื่อพัฒนางานซ่อมบำรุงให้มีมาตรฐานและรวดเร็วทั่วประเทศ
การเป็นผู้ที่ให้คำแนะนำ คำปรึกษา ออกแบบ
ตลอดจนหาแนวทางแก้ปัญหาทั้งด้านการบริหารจัดการและการใช้งานเพื่อให้เหมาะสมกับการดำเนินธุรกิจของลูกค้าประเภทต่างๆ
บริการ 24 ชั่วโมงในกรณีรถเสียหรืออุบัติเหตุ
อีกทั้งยังเสริมด้วยบริการจัดการฝึกอบรมขับขี่ปลอดภัยให้กับลูกค้าร่วมกับองค์กรคู่ค้า
เพื่อสร้างความแตกต่างและประโยชน์ต่อลูกค้าสูงสุด

(3) กลยุทธ์ในการแข่งขัน

การสร้างความแตกต่างถือเป็นกลยุทธ์สำคัญของบริษัท โดยแบ่งการดำเนินการเป็นหลายภาคส่วน
อาทิ การสร้างความแตกต่างในการบริการ การสร้างความแตกต่างทางนวัตกรรม
มีการร่วมมือกับบริษัทภายในกลุ่มพรีเมียร์หรือองค์กรคู่ค้าเพื่อพัฒนาเทคโนโลยีการจัดการ
การพัฒนารูปแบบการให้บริการ การพัฒนาบุคลากรจัดหลักสูตรฝึกอบรมให้กับพนักงานอย่างสม่ำเสมอ
การให้บริการที่ครบวงจร
ตั้งแต่การเลือกใช้รถยนต์ให้เหมาะกับความต้องการของลูกค้าไปจนถึงรายละเอียดปลีกย่อย เช่น
การจดทะเบียน การประกันภัย ตลอดจนการขยายเครือข่ายศูนย์บริการที่ครอบคลุมทั่วประเทศ
โดยทางบริษัทให้บริการทุกวัน ตลอด 24 ชั่วโมง
บริษัทมีความพร้อมที่จะให้บริการปล่อยเช่ารถที่เหมาะสมกับการดำเนินธุรกิจของลูกค้าทั้งการเช่าแบบระยะยาว
การเช่าแบบรายวัน และการเช่า แบบรายเที่ยว
รวมถึงรถยนต์ที่ให้เช่ามีครอบคลุมหลากหลายประเภททั้ง รถเก๋ง รถกระบะ รถตู้
รถบรรทุกและรถโดยสารขนาดใหญ่
สำหรับพนักงานขับรถของบริษัทได้มีการจัดฝึกอบรมพนักงานขับรถอย่างสม่ำเสมอ
เพื่อสามารถบริการลูกค้าอย่างมืออาชีพ
บริษัทยังมีบริการจัดหลักสูตรการขับขี่อย่างปลอดภัยโดยผู้เชี่ยวชาญมืออาชีพให้กับลูกค้าที่สนใจ
เพื่อให้ลูกค้าใช้รถยนต์ได้อย่างปลอดภัย รวมไปถึงบริษัทมีศูนย์ซ่อมของบริษัทเอง
เป็นการสร้างความแตกต่างอย่างชัดเจน และสร้างความไว้วางใจ
เพื่อให้เกิดประโยชน์สูงสุดให้กับลูกค้า
ซึ่งจะช่วยเสริมความสามารถในการแข่งขันของบริษัทให้คงอยู่ในระดับบริษัทชั้นนำของธุรกิจต่อไป

(4) ลักษณะลูกค้าและกลุ่มลูกค้าเป้าหมาย

เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจพลังงานและปิโตรเคมี
กลุ่มธุรกิจอุตสาหกรรมเกษตร กลุ่มบริษัทพรีเมียร์ รวมทั้งองค์กรธุรกิจขนาดใหญ่มีโครงการสวัสดิการ
การเดินทางให้แก่พนักงาน

(5) การจำหน่ายและช่องทางการจำหน่าย

บริษัทใช้การนำเสนอบริการโดยตรงกับลูกค้า และจัดให้มีศูนย์บริการทั่วประเทศ
เพื่อให้ลูกค้าสามารถเข้ารับบริการได้สะดวกยิ่งขึ้น รวมทั้งจัดทำเว็บไซต์
http://www.pil.premier.co.thไว้สำหรับบริการลูกค้า ทั้งในการต่ออายุสัญญา
หรือพิจารณาสินค้าและบริการอื่นๆ เพิ่มเติมได้

(6) การจัดหาผลิตภัณฑ์หรือบริการ

บริษัทได้จัดหารถยนต์ตามความต้องการของลูกค้า จากตัวแทนจำหน่ายรถยนต์อย่างเป็นทางการ
ที่ได้รับการแต่งตั้งจากผู้ผลิตรถยนต์จึงทำให้บริษัทจัดหาผลิตภัณฑ์ที่มีคุณภาพรวมทั้งได้รับการรับประกันผลิตภัณฑ์โดยตรงจากผู้ผลิตรถยนต์

2.2.2 ธุรกิจการให้บริการเป็นนายหน้าประกันวินาศภัย

เป็นการให้บริการจัดหาประกันภัยประเภทต่างๆ
ที่ให้ความคุ้มครองเหมาะสมสอดคล้องกับความต้องการของลูกค้า
โดยคัดเลือกบริษัทประกันภัยที่มีสถานะมั่นคง มีหลักการชดใช้ค่าสินไหมอย่างยุติธรรมและรวดเร็ว
ให้คำแนะนำในการทำประกันภัยที่จำเป็นกับความเสี่ยงภัย เพื่อให้ลูกค้าเลือกตามความต้องการ
และให้บริการเกี่ยวกับการเรียกร้อง ค่าสินไหมทดแทนแก่ลูกค้า
ทั้งกลุ่มลูกค้าที่เป็นผู้ประกอบการธุรกิจ (นิติบุคคล) และบุคคลทั่วไป

(1) ลักษณะของการบริการ

    ให้คำปรึกษาเกี่ยวกับการทำประกันภัยประเภทต่าง ๆ
    ที่เหมาะสมและตรงตามความต้องการของลูกค้า
    และให้บริการด้านการเรียกร้องค่าสินไหมทดแทนจากบริษัทประกันภัย
    ประกอบด้วยประกันภัยหลัก 5 ประเภท ดังนี้

-   ประกันภัยรถยนต์

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

-   ประกันสุขภาพ

(2) การตลาดและการแข่งขัน

ธุรกิจประกันภัยรอบ 9 เดือน (มกราคม – กันยายน 2559) มีเบี้ยประกันภัยรับ โดยตรงรวม
153,642 ล้านบาท ขยายตัวร้อยละ 1.3
เมื่อเทียบกับช่วงเดียวกันของปีก่อนสอดคล้องกับจำนวนตัวเลขกรมธรรม์ที่เพิ่มขึ้นร้อยละ 2
ซึ่งถือว่าเป็นการเติบโตน้อยที่สุดในช่วง 10 ปีที่ผ่านมา

แนวโน้มการแข่งขันในตลาดประกันภัยยังคงรุนแรง จากช่องทางการขายใหม่ที่เพิ่มขึ้น
ไม่ว่าจะเป็นการขายผ่าน เว็บไซด์ แอปพลิเคชั่นมือถือ หรือ ร้านสะดวกซื้อ
การรักษาฐานลูกค้าต่ออายุกรมธรรม์และขยายผลิตภัณฑ์ยังคงเป็นสิ่งที่สำคัญ

  (3) กลยุทธ์ในการแข่งขัน

1)  มุ่งเน้นในการให้บริการที่มีคุณภาพและประสิทธิภาพ รวมทั้งความเป็นมืออาชีพให้แก่ลูกค้า
    โดยเสริมสร้าง พัฒนาบุคลากรให้มีความรู้และทักษะในด้านวิชาการ การบริการ
    รวมทั้งด้านภาษาต่างประเทศให้มากยิ่งขึ้น
    เพื่อรองรับการขยายตัวของตลาดประชาคมเศรษฐกิจอาเซียน

2)  จัดหาผลิตภัณฑ์ที่สอดคล้องและเหมาะสมกับความต้องการของกลุ่มลูกค้า

3)  สร้างความสัมพันธ์กับบริษัทประกันภัย ที่มีความมั่นคงและเสถียรภาพ เพื่อสร้างความ

มั่นใจให้กับลูกค้า

(4) ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท มี 2 กลุ่ม

1)  กลุ่มบริษัทพรีเมียร์

2)  กลุ่มลูกค้าทั่วไปที่อยู่ในธุรกิจภาคอุตสาหกรรม ภาคการค้า ภาคการขนส่งและภาคบริการ

(5) การจัดจำหน่ายและช่องทางการจำหน่าย

มีช่องทางการจัดจำหน่าย 4 ทางหลักๆ ในการเข้าถึงลูกค้าดังนี้

1)  จากเจ้าหน้าที่การตลาดของบริษัทโดยตรง

2)  จากการแนะนำของบริษัทอื่นๆ ในกลุ่มพรีเมียร์

3)  จากตัวแทนอิสระภายนอก

4)  จากเว็บไซต์ของบริษัท

(6) การจัดหาผลิตภัณฑ์หรือบริการ

บริษัทมีนโยบายในการจัดหาผลิตภัณฑ์ที่จำเป็นต่อการป้องกันความเสี่ยงภัยและเป็นประโยชน์แก่ลูกค้า
มีความคุ้มครองภัยที่เหมาะสม สอดคล้องกับความต้องการของลูกค้า
โดยคัดเลือกบริษัทประกันภัยที่มั่นคงทางการเงิน มีชื่อเสียง
มีความน่าเชื่อถือที่เป็นที่รู้จักในวงการประกันภัย และมีผลิตภัณฑ์ที่หลากหลาย
เพื่อให้ได้ความมั่นใจว่าลูกค้าของบริษัทจะได้รับชดเชยค่าสินไหมอย่างยุติธรรม
และลูกค้าเลือกใช้บริการตามความต้องการที่เกิดประโยชน์กับลูกค้ามากที่สุด

3. ปัจจัยความเสี่ยง

การบริหารความเสี่ยงเป็นกระบวนการสำคัญที่จะช่วยส่งเสริมให้สามารถบรรลุวัตถุประสงค์และเป้าหมาย
ซึ่งจะนำไปสู่การสร้างมูลค่าเพิ่มให้กับองค์กร ผู้ถือหุ้น และผู้มีส่วนได้เสียต่าง ๆ
และสามารถเติบโตได้อย่างยั่งยืน

กรอบการบริหารความเสี่ยง

องค์ประกอบที่สำคัญในการบริหารความเสี่ยง ซึ่งประกอบด้วย วัตถุประสงค์ นโยบาย
และความมุ่งมั่นในการบริหารความเสี่ยง การนำไปปฏิบัติ การติดตามตรวจสอบ การทบทวน
และการปรับปรุงการบริหารความเสี่ยงอย่างต่อเนื่องทั้งบริษัทและบริษัทย่อยได้นำกรอบข้อกำหนด
หลักการ และแนวทางของระบบการบริหารความเสี่ยง COSO Enterprise Risk Management
(COSO ERM)
ซึ่งเป็นมาตรฐานสากลสำหรับการจัดการความเสี่ยงมาประยุกต์ใช้ในการวิเคราะห์ความเสี่ยงและประเมินความเสี่ยงตามหลักการ
ขั้นตอน และแนวทางปฏิบัติ รวมถึงการใช้กรอบการบริหารความเสี่ยงตามมาตรฐาน ISO 31000
ด้วย

บริษัทและบริษัทย่อยได้แต่งตั้งคณะกรรมการบริหารความเสี่ยง เพื่อกำหนดนโยบายและกลยุทธ์
เกณฑ์ในการวิเคราะห์ วัดระดับ ค่าความเสี่ยง และการจัดลำดับความเสี่ยง
ที่รวมถึงการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายและกลยุทธ์
ของบริษัท พรีเมียร์ เอ็นเตอร์ไพรซ์ จำกัด (มหาชน) ที่ประกาศใช้เมื่อวันที่ 30 เมษายน 2556
โดยพิจารณาจากการประเมินโอกาสที่จะเกิดความเสี่ยง (Likelihood)
และความรุนแรงของผลกระทบจากเหตุการณ์ความเสี่ยง (Impact)
เพื่อเป็นมาตรฐานให้คณะทำงานบริหารความเสี่ยง ที่ได้รับการแต่งตั้งจากทุกส่วนงานขององค์กร
นำไปใช้ในการวิเคราะห์ ประเมินความเสี่ยง
และจัดทำแผนในการควบคุมความเสี่ยงที่เกิดขึ้นให้อยู่ในระดับที่บริษัทยอมรับ
ตลอดจนการกำหนดให้มีการทบทวนและติดตามอย่างต่อเนื่องในทุกรายไตรมาส

นอกจากนี้ บริษัทและบริษัทย่อยได้ประกาศนโยบายการบริหารความเสี่ยง
และได้จัดทำคู่มือบริหารความเสี่ยง
เพื่อเผยแพร่ให้พนักงานรับทราบและใช้เป็นคู่มือการปฏิบัติงานด้านบริหารความเสี่ยง
คู่มือดังกล่าวครอบคลุมความเสี่ยง ด้านการทุจริตและคอร์รัปชั่น
ซึ่งบริษัทได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านการทุจริตอย่างเป็นทางการเมื่อวันที่
เมื่อวันที่ 4 เมษายน 2557

การบริหารความเสี่ยงดังกล่าว
จะช่วยให้องค์กรสามารถเพิ่มประสิทธิภาพในการดำเนินงานและการกำกับดูแล
สร้างความเชื่อมั่นให้กับผู้มีส่วนได้เสีย ปรับปรุงประสิทธิภาพของระบบการจัดการและความยืดหยุ่น
ตอบสนองต่อ การเปลี่ยนแปลงได้อย่างมีประสิทธิภาพ และปกป้องธุรกิจและบริการของบริษัท

โครงสร้างการบริหารความเสี่ยง

บริษัทได้กำหนดให้มีผู้รับผิดชอบงานด้านบริหารความเสี่ยง เพื่อให้การบริหารความเสี่ยง
มีการดำเนินการอย่างมีประสิทธิภาพและเกิดประสิทธิผลสูงสุด ซึ่งประกอบด้วยกรรมการบริษัท 1
ท่านและผู้บริหารระดับสูงของบริษัทย่อย ดำเนินงานภายใต้การกำกับดูแลของคณะกรรมการตรวจสอบ
โดยมีหน้าที่และความรับผิดชอบดังนี้

หน้าที่และความรับผิดชอบ

  คณะกรรมการบริษัทและคณะกรรมการตรวจสอบ

มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย กลยุทธ์
กำกับดูแลการบริหารความเสี่ยง อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้
(Risk Appetite & Risk Tolerance) กำหนดทิศทางหรือแนวทางในการบริหารความเสี่ยง
ให้คำแนะนำและดำเนินการ
เพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

  กรรมการผู้จัดการ

ทำหน้าที่เป็นที่ปรึกษาให้แก่คณะกรรมการบริหารความเสี่ยง ในการสนับสนุน
ส่งเสริมการบริหารความเสี่ยงและการกำกับดูแลการบริหารความเสี่ยง
การควบคุมภายในให้เป็นกระบวนการที่ต่อเนื่อง
รายงานความเสี่ยงที่สำคัญต่อคณะกรรมการบริษัทเพื่อพิจารณา
ติดตามและให้ข้อสังเกตในการบริหารความเสี่ยงขององค์กร

  คณะอนุกรรมการบริหารความเสี่ยง มีหน้าที่

-   กำหนด แนะนำ อนุมัติกรอบ และแนวทางการบริหารความเสี่ยงของบริษัท
    ซึ่งประกอบด้วยนโยบายการบริหารความเสี่ยง โครงสร้างการบริหารความเสี่ยง
    ความเสี่ยงที่ยอมรับได้ และกระบวนการบริหารความเสี่ยง

-   สนับสนุน ส่งเสริม พัฒนา สื่อสาร การบริหารความเสี่ยง
    และการควบคุมภายในให้เป็นกระบวนการที่ต่อเนื่องเป็นไปตามวัตถุประสงค์และเป้าหมายของบริษัท
    และเป็นวัฒนธรรมในองค์กร

-   ติดตาม ให้ข้อสังเกต กำกับดูแล การบริหารความเสี่ยงให้เป็นไปตามนโยบาย
    และคู่มือการบริหารความเสี่ยงและนำเสนอกรรมการผู้จัดการเพื่อพิจารณาอนุมัติ

-   จัดให้มีการประชุมทบทวนผลการดำเนินงานตามระบบบริหารความเสี่ยงเป็นรายไตรมาส

-   รายงานความเสี่ยงที่สำคัญ พร้อมรายงานผลต่อกรรมการผู้จัดการบริษัท
    และคณะกรรมการตรวจสอบอย่างน้อยปีละ 1 ครั้ง

-   คณะกรรมการบริหารความเสี่ยงแต่งตั้งคณะทำงานบริหารความเสี่ยง
    เพื่อทำหน้าที่บริหารความเสี่ยง โดยให้มีประธานและจำนวนคณะทำงานตามความเหมาะสม

คณะทำงานด้านการบริหารความเสี่ยง มีหน้าที่ดังนี้

-   ระบุ ประเมิน จัดทำแผนบริหารความเสี่ยง
    และแผนควบคุมภายในของแต่ละหน่วยงานที่มีนัยสำคัญ ตามแนวทาง
    และนโยบายการบริหารความเสี่ยงของบริษัท

-   สนับสนุน ส่งเสริม พัฒนาการดำเนินงานตามแผนการบริหารความเสี่ยง
    และการควบคุมภายในให้มีประสิทธิภาพ มีความเชื่อมโยง และบูรณาการทั่วทั้งองค์กร

-   ประเมิน ติดตามผลการดำเนินงานตามแผนบริหารความเสี่ยง
    และการควบคุมภายในที่สำคัญตามกำหนดเวลา

-   จัดให้มีการประชุมเพื่อนำเสนอความคืบหน้า
    และรายงานผลการดำเนินงานกับคณะทำงานด้านบริหารความเสี่ยง เพื่อพิจารณาดำเนินการ
    อย่างน้อยไตรมาสละ 1 ครั้ง

กระบวนการบริหารความเสี่ยง

บริษัทได้นำระบบการบริหารความเสี่ยงตามหลัก COSO ERM
และใช้กรอบการบริหารความเสี่ยงตามมาตรฐาน ISO 31000
มาเป็นแนวทางในการบริหารจัดการโดย
คณะอนุกรรมการบริหารความเสี่ยงซึ่งประกอบด้วยคณะผู้บริหารระดับสูงร่วมกัน
วิเคราะห์และคาดการณ์ถึงเหตุการณ์ หรือความเสี่ยงที่อาจจะเกิดขึ้น
รวมทั้งการระบุแนวทางในการจัดการกับความเสี่ยงดังกล่าว ให้อยู่ในระดับที่เหมาะสมหรือยอมรับได้
โดยมีการประเมินความเสี่ยงเป็นรายไตรมาส และนำรายงานเสนอต่อคณะกรรมการตรวจสอบ
เพื่อช่วยให้องค์กรบรรลุในวัตถุประสงค์ที่ต้องการ
และสามารถตอบสนองต่อสภาพแวดล้อมในการดำเนินธุรกิจที่เปลี่ยนแปลงไปอย่างรวดเร็วได้อย่างทันการ
เพื่อแก้ไขสถานการณ์ก่อนที่จะเกิดผลกระทบรุนแรงมากยิ่งขึ้น
รวมไปถึงการใช้ประโยชน์จากความเสี่ยงในการแสวงหาโอกาสในการดำเนินธุรกิจใหม่ ๆ บริษัท
มีแผนการจัดการความเสี่ยง 4 ระดับ คือ

1.  การยอมรับความเสี่ยง

2.  การจัดการความเสี่ยง

3.  การหลีกเลี่ยงความเสี่ยง

4.  การโอนความเสี่ยง

การวิเคราะห์ กำหนดประเภทความเสี่ยง และมาตรการรองรับเพื่อลดความเสี่ยง

บริษัทได้วิเคราะห์ กำหนดและระบุความเสี่ยงโดยจำแนกประเภทและที่มาของความเสี่ยงไว้
จากการประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
ในปี 2559 บริษัทได้กำหนดความเสี่ยงที่อาจมีผลกระทบกับธุรกิจของบริษัทไว้ 6 ประเภท ได้แก่

1.  ความเสี่ยงด้านกลยุทธ์

2.  ความเสี่ยงด้านการเงิน

3.  ความเสี่ยงด้านการบริหาร/การดำเนินงาน

4.  ความเสี่ยงด้านสิ่งแวดล้อม

5.  ความเสี่ยงด้านสังคม

6.  ความเสี่ยงด้านกฎระเบียบ

ธุรกิจให้บริการรถเช่า

1)  ความเสี่ยงด้านกลยุทธ์

-   การตลาดและการแข่งขันด้านตลาดรถเช่า

การเติบโตของเศรษฐกิจไทยในปี 2559 ดีกว่าปี 2558 เล็กน้อย ในตลาดธุรกิจรถยนต์ให้เช่า
มีอัตราการเติบโตสูงขึ้นกว่าปี 2558
มีความต้องการใช้รถยนต์เช่าขององค์กรขนาดใหญ่ทั้งภาคเอกชนและภาครัฐเพิ่มสูงขึ้น
บริษัทมีอัตราการขยายตัวของจำนวนรถยนต์ที่ให้เช่าเพิ่มขึ้นจากปี 2558 ในอัตราร้อยละ 15
ซึ่งเป็นการขยายตัวทั้งธุรกิจให้เช่ารถยนต์เพื่อการดำเนินงาน (Operating Lease)
ธุรกิจรถโรงเรียน (School Bus) ธุรกิจรถโดยสารไม่ประจำทางและรถรับ-ส่งพนักงาน
(Shuttle Bus)
บริษัทยังคงมุ่งเน้นการขยายธุรกิจโดยการใช้กลยุทธ์ในด้านคุณภาพการให้บริการมากกว่ากลยุทธ์ด้านราคา
คัดเลือกลูกค้าที่ให้ความสำคัญในการบริการที่มีคุณภาพมากกว่าราคาค่าเช่า

บริษัทมีความเสี่ยงด้านการตลาดและการแข่งขันทั้งจากการที่ลูกค้ามีการเปลี่ยนแปลงนโยบายการใช้รถ
รวมถึงการมีจำนวนคู่แข่งในตลาดเพิ่มมากขึ้น การแข่งขันด้านราคายังเป็นปัจจัยหลัก
บริษัทมีการดำเนินการในการรับมือความเสี่ยงดังกล่าว โดยการวิเคราะห์และประเมินตลาด
เพิ่มลูกค้าที่มีศักยภาพที่ให้ความสำคัญด้านบริการมากกว่าราคา สร้างมูลค่าเพิ่มของการบริการ
พัฒนานวัตกรรมและเทคโนโลยีมาใช้ในงานบริการ
การบริหารจัดการและวิเคราะห์ข้อมูลการใช้งานเพื่อนำไปเป็นแผนพัฒนาให้กับผู้ใช้งานได้อย่างมีประสิทธิภาพมากยิ่งขึ้น
การนำเทคโนโลยีต่าง ๆ มาใช้ในงานบริการ เช่น
ร่วมกับบริษัทคู่ค้าในการใช้ระบบแอพพลิเคชั่นการจัดการแจ้งอุบัติเหตุ
พัฒนาระบบแอพพลิเคชั่นรถโรงเรียน SPOT THE MOVE
สำหรับผู้ปกครองในการแจ้งสถานการเดินทางของนักเรียน
การพัฒนาระบบงานซ่อมควบคู่กับตัวแทนจำหน่ายรถยนต์ที่ได้รับการแต่งตั้งอย่างเป็นทางการเพื่อพัฒนางานซ่อมบำรุงให้มีมาตรฐานและรวดเร็วทั่วประเทศ
ให้คำแนะนำ คำปรึกษา ออกแบบ
ตลอดจนหาแนวทางแก้ปัญหาทั้งด้านการบริหารจัดการและการใช้งานเพื่อให้เหมาะสมกับการดำเนินธุรกิจของลูกค้าประเภทต่าง
ๆ
การสร้างความสัมพันธ์กับลูกค้าในการเข้าเยี่ยมและติดตามผลลูกค้าอย่างสม่ำเสมอเพื่อให้ลูกค้าได้รับความพึงพอใจสูงสุด

2)  ความเสี่ยงด้านการเงิน

-   ความเสี่ยงจากการชำระหนี้ตามคำพิพากษา

ความเสี่ยงจากการที่ศาลฎีกามีคำพิพากษาให้บริษัทร่วมค้าร่วมกันชดใช้ภาษีจำนวน 251.7 ล้านบาท
ร่วมกับกิจการร่วมค้า พีอี-เพทแลน จากการให้ใช้ชื่อตนเป็นส่วนหนึ่งของกิจการร่วมค้า

อย่างไรก็ตามบริษัทจะไปดำเนินการให้กิจการร่วมค้า พีอี-เพทแลน
ซึ่งเป็นผู้รับผิดชอบภาษีอากรค้างจ่ายโดยตรงต่อกรมสรรพากร
และบุคคลที่มีส่วนทำให้บริษัทเกิดภาระภาษี ชำระค่าภาษีอากรค้างให้กับกรมสรรพากร

-   ความเสี่ยงเรื่องการบริหารทรัพย์สินที่หมดอายุสัญญาเช่า

ในปี 2559 ตลาดรถยนต์ใช้แล้วมีการปรับตัวขึ้นเล็กน้อย บริษัทได้มีการบริหารจัดการรถยนต์ที่ครบ
สัญญาเช่า
โดยดำเนินการจัดกลุ่มประเภทรถยนต์ที่ครบสัญญาเช่าให้เหมาะสมเพื่อขยายสัญญาเช่าหรือปล่อยเช่าให้ลูกค้ารายอื่นๆ
ทั้งระยะยาวและรายเดือน พร้อมการทบทวนมูลค่ารถยนต์ใช้แล้วทุก ๆ ไตรมาส
ด้วยการวิเคราะห์จากฐานข้อมูลที่บริษัทมีอยู่จริงและราคาตลาดรถยนต์ใช้แล้วเพื่อให้วิเคราะห์ได้แม่นยำมากขึ้น
เพื่อนำมาปรับปรุงมูลค่าของทรัพย์สินทางบัญชีให้เหมาะสมกับภาวะตลาดเมื่อรถครบสัญญาเช่าแล้ว
และบริษัทยังดำเนินการอย่างต่อเนื่องในการจำหน่ายผ่านช่องทางอื่น
นอกเหนือจากตลาดประมูลรถยนต์ เช่น การขายให้กับผู้ใช้รถ (ผู้เช่า) โดยตรงขายผ่าน Website
บริษัทสามารถดำเนินการขยายสัญญาได้ 87 ราย จากจำนวนลูกค้า 170 รายที่ครบสัญญา
คิดเป็นร้อยละ 51 ทำให้บริษัทมีรายได้เพิ่มขึ้น 4,893,014.34 บาท
ต่อเดือนจากการบริหารจัดการดังกล่าว

เนื่องจากความเสี่ยงอัตราดอกเบี้ยเงินกู้จากสถาบันการเงินต่างๆ ซึ่งอาจมีแนวโน้มปรับตัวสูงขึ้น
ส่งผลทำให้ต้นทุนทางการเงินของบริษัทสูงขึ้น อย่างไรก็ตาม
บริษัทได้จัดหาวงเงินสินเชื่อไว้หลายแห่งเพื่อเป็นทางเลือกในการใช้สินเชื่อจากแหล่งที่มีต้นทุนต่ำสุด
เนื่องจากดอกเบี้ยเป็นต้นทุนทางการเงินที่สำคัญในการบริหารงาน

3)  ความเสี่ยงด้านการบริหาร/การดำเนินงาน

-   ความเสี่ยงเรื่องแผนสืบทอดและพัฒนาบุคลากร

  ในการบริหารและพัฒนาบุคลกรในองค์กรต่าง ๆ
  ย่อมประสบกับปัญหาการขาดแคลนบุคลากรในระดับ

ต่าง ๆ ทั้งจากการลาออก หรือการเกษียณอายุการทำงาน
ซึ่งการสูญเสียพนักงานที่เป็นกำลังสำคัญอาจทำให้การดำเนินงานขาดประสิทธิภาพและประสิทธิผลของงานลดลง
บริษัทมีการรักษาและจูงใจบุคลากรที่มีศักยภาพสูงไว้ในองค์กร มีการบริหารกำลังคน พัฒนา
และรักษาผู้ปฏิบัติงานที่มีทักษะหรือสมรรถนะสูงไว้ในองค์กร
ดำเนินการจัดระดับงานให้สอดคล้องกับการประเมินค่างาน
พัฒนาระบบการจัดการองค์ความรู้ภายในองค์กรเพื่อสร้างวัฒนธรรม บรรยากาศ
พัฒนาการเรียนรู้และการทำงานอย่างต่อเนื่อง ส่งเสริมและสนับสนุนการอบรมหลักสูตรต่าง ๆ
ให้กับผู้บริหารและพนักงานเพื่อให้สอดคล้องกับหน้าที่ความรับผิดชอบ

ในปี 2559 บริษัทมีการพัฒนาบุคลากรระดับผู้จัดการที่จะเป็นผู้สืบทอดตำแหน่ง
ในโครงการพัฒนาไปสู่ความเป็นเลิศ ในหลักสูตรการฝึกอบรม MMM : Mini Master of
Management Program เพื่อเตรียมทดแทนพนักงานเกษียณอายุ ซึ่งมีการพัฒนาร่วมกับสถาบัน NIDA
เพื่อพัฒนา Successor ที่สรรหาได้นั้น ให้พร้อมเรียนรู้จากผู้ดำรงตำแหน่งที่จะเกษียณ

-   ความเสี่ยงเรื่องการขาดแคลนแรงงานในตลาดพนักงานขับรถรับจ้างสาธารณะ

จากการที่บริษัทได้มีการขยายตัวในธุรกิจการให้บริการรถโดยสารรับจ้างพร้อมพนักงานขับรถ
ซึ่งต้องจัดหาพนักงานขับรถที่มีใบอนุญาตประเภท ท.2 คือรถรับจ้างสาธารณะ
บริษัทได้ดำเนินการสรรหาพนักงานจากช่องทาง ต่าง ๆ ทั้งการประสานงานกับภาครัฐ
นิคมอุตสาหกรรมต่าง ๆ รวมถึงการสรรหาจากโครงการ “เพื่อนชวนเพื่อน” ซึ่งได้ผลเป็นที่น่าพอใจ
เนื่องจากมีผู้สนใจและบริษัทสามารถสรรหาพนักงานได้เพิ่มมากขึ้น จากโครงการดังกล่าว

4)  ความเสี่ยงด้านสังคม

ในธุรกิจให้บริการรถเช่า บริษัทให้ความสำคัญด้านความปลอดภัยบนท้องถนนเป็นอย่างสูง
บริษัทได้จัดให้มีการฝึกอบรมการขับขี่อย่างปลอดภัยอย่างต่อเนื่องเป็นประจำแก่บุคลากรที่ให้บริการด้านการขับขี่
พร้อมทั้งใช้เทคโนโลยีเข้ามาควบคุมและตรวจสอบการขับขี่
มีการบริหารจัดการให้เกิดความปลอดภัยกับผู้ใช้เส้นทางบนท้องถนน อาทิ การใช้ระบบ GPS
การจำกัดความเร็วในการขับขี่ของรถรับ-ส่งนักเรียนและรถโดยสารไม่ประจำทาง
รณรงค์การขับขี่กับลูกค้าของบริษัทร่วมกับภาครัฐและเอกชน เช่น จราจรกลาง มูลนิธิเมาไม่ขับ
และบริษัทยังมีการตรวจวัดระดับแอลกอฮอล์ทุกวันและการวัดความดันโลหิตเป็นประจำแก่พนักงานขับรถ
เพื่อให้มั่นใจว่า การให้บริการของบริษัทมีความปลอดภัยสูงสุดและแสดงถึงความรับผิดชอบต่อสังคม

5)  ความเสี่ยงด้านสิ่งแวดล้อม

  ในการดำเนินธุรกิจให้บริการรถเช่าของบริษัท
  เพื่อให้มั่นใจว่ารถยนต์ที่ให้บริการมีการบริหารจัดการที่ดีไม่กระทบกับสิ่งแวดล้อม
  บริษัทมีการคัดเลือก การควบคุมและประเมินคุณภาพของศูนย์บริการ
  รถทุกคันของบริษัทได้รับการบำรุงรักษาจากศูนย์บริการมาตรฐานที่ได้รับการรับรองจากผู้ผลิตรถยนต์แต่ละยี่ห้อ
  ซึ่งมีการจัดการของเสีย เช่นน้ำมันเครื่อง น้ำมันหล่อลื่นต่างๆ
  อย่างเป็นระบบทำให้เครื่องยนต์มีการเผาไหม้ที่ดีและไม่ก่อให้เกิดควันดำ

6)  ความเสี่ยงด้านกฎระเบียบ

  ความเสี่ยงจากการฝ่าฝืนหรือไม่สามารถปฏิบัติตามกฎหมาย ระเบียบ ข้อบังคับ มาตรฐานต่างๆ
  หรือ กฎหมาย/ระเบียบที่มีอยู่ไม่เหมาะสมหรือเป็นอุปสรรคในการปฏิบัติงาน
  เนื่องจากบริษัทดำเนินธุรกิจการให้บริการแก่หน่วยงานต่างๆ ทั้งภาครัฐและเอกชน
  บริษัทจึงให้ความสำคัญและเคร่งครัดด้านกฎระเบียบต่าง ๆ ที่เกี่ยวข้องกับการดำเนินงาน
  ทั้งด้านการติดต่อกับหน่วยงานราชการ เช่น กรมการขนส่งทางบก กรมสรรพากร เป็นต้น
  รวมถึงกฎหมายที่เกี่ยวข้อง การกำกับดูแลกิจการที่ดี
  การบริหารจัดการในกรอบของการเป็นธรรมาภิบาลที่มีความโปร่งใส สามารถตรวจสอบได้
  และบริษัทมีนโยบาย “ การต่อต้านทุจริตคอร์รัปชั่น ”
  เพื่อให้ผู้บริหารและพนักงานทุกระดับยึดถือปฏิบัติ

  ในปี 2559 มีพนักงานเข้าร่วมอบรมในหลักสูตรที่เกี่ยวข้องกับความเสี่ยงด้านการทุจริตคอร์รัปชั่น
  ได้แก่ หลักสูตร “Anti-Corruption in
  Practice”และมีการเพิ่มเติมกระบวนการจัดซื้อรถยนต์กับคู่ค้าของบริษัทให้รัดกุมมากยิ่งขึ้น
  เพื่อหลีกเลี่ยงการเกิดความเสี่ยงด้านการทุจริตคอร์รัปชันที่อาจเกิดขึ้นจากการดำเนินงาน

ธุรกิจให้บริการประกันวินาศภัย

(1) ความเสี่ยงด้านกลยุทธ์

-   การรักษาฐานลูกค้าเดิม

ในปี 2559 การตลาดประกันภัยมีการขยายตัวที่ลดลงมาจากทุกปีโดยมีการเติบโตเพียง 1.3%
เนื่องจากการแข่งขันที่สูงขึ้น ทำให้เบี้ยประกันภัยต่ออายุลดลง 10-20% ของเบี้ยเดิม
แต่อย่างไรก็ตามบริษัทยังคงสามารถรักษารายได้จากการต่ออายุของลูกค้าไว้ได้มากกว่า 80%
บริษัทบริหารความเสี่ยงดังกล่าวโดยการนำเสนอสินค้าจะบริการใหม่ๆให้กับลูกค้าเดิมเพื่อ
รักษารายได้ต่อลูกค้าเดิมแต่ละรายไว้ ซึ่งในปี พ.ศ. 2560
บริษัทตั้งเป้าหมายรายได้จากการต่ออายุไว้ 80% ของรายได้เดิม

-   การขยายธุรกิจกับลูกค้าใหม่

ด้วยการแข่งขันที่รุนแรงของธุรกิจประกันภัยในปีที่ผ่าน
ทำให้บริษัทมีความเสี่ยงให้การเพิ่มจำนวนลูกค้าประเภทนิติบุคคล
อย่างไรก็ตามบริษัทมีแผนที่จะขยายธุรกิจไปยังบริษัทคู่ค้าของบริษัทในกลุ่มเป็นจำนวนมากกว่าหลาย
ร้อยราย โดยการนำเสนอผลิตภัณฑ์และบริการที่แตกต่างจากคู่แข่ง
ซึ่งบริษัทได้มีแผนในการขอใบอนุญาตเพิ่มเติม คาดว่าจะแล้วเสร็จภายในไตรมาสที่ปี 2 ปี พ.ศ.
2560 เพื่อเพิ่มประสิทธิภาพการแข่งขันและลดความเสี่ยงด้านการขยายธุรกิจลง

(1) ความเสี่ยงด้านการบริหาร/การดำเนินงาน

  - ความเสี่ยงเรื่องแผนสืบทอดและพัฒนาบุคลากร

ในปี 2559 บริษัทมีพนักงานและผู้บริหารที่เกษียณอายุจำนวน 2 ท่าน
โดยบริษัทได้ว่าจ้างที่ปรึกษาในระดับบริหารเพื่อทดแทนผู้บริหารที่เกษียณอายุ 1 ท่าน
และทำการต่อสัญญาให้กับผู้จัดการแผนกการตลาด 1 ท่าน
อย่างไรก็ตามบริษัทจะได้ทำการปรับเปลี่ยนโครงสร้างการทำงานเพื่อสนับสนุนงานที่มีศักยภาพขึ้นมาเป็นผู้สืบทอด
และจะทำการว่าจ้างพนักงานทั้งในระดับบริหารและปฏิบัติการอีก 3
ท่านเพื่อลดความเสี่ยงด้านการขาดแคลนบุคคลากรในอนาคตภายในไตรมาสที่ 1 ปีพ.ศ. 2560
และบริษัทยังได้วางแผนด้านบุคคลากรไปอีก 3
ปีข้างหน้าไม่ว่าจะเป็นการสรรหาบุคลลากรเพิ่มหรือการให้ความรู้อบรมบุคคลากรที่มีศักยภาพ

-   ความเสี่ยงจากการทำงานร่วมกับตัวแทน

เนื่องด้วยปัจจุบันบริษัท มีการทำงานร่วมกับตัวแทนเพื่อขยายงานประกันภัยด้านต่างๆ
ซึ่งตัวแทนแต่ละท่านทำงานร่วมกับบริษัทมาเกิน 10 ปี แต่การทำงานดังกล่าวไม่ได้มีสัญญาระหว่างกัน
บริษัทจึงได้ทำการร่างสัญญาระหว่างตัวแทนดังกล่าวเพื่อความโปร่งใส
และลดความเสี่ยงของบริษัทจากการที่ตัวแทนอาจทำความเสียหายเกิดขึ้นภายในไตรมาสที่ 1 ปีพ.ศ.
2560

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจ ณ วันที่ 31 ธันวาคม 2559 มีดังนี้

+--------------------------------+-------+-----+---------------------+
| ประเภท/ลักษณะทรัพย์สิน             | ลัก    | ม   | ภาระผูกพัน            |
|                                | ษณะกร | ูลค่า |                     |
|                                | รมสิทธิ์ |     |                     |
|                                |       | (ล  |                     |
|                                |       | ้านบ |                     |
|                                |       | าท) |                     |
+--------------------------------+-------+-----+---------------------+
| บริษัทและบริษัทย่อย                 |       |     |                     |
+--------------------------------+-------+-----+---------------------+
| 1. พื้นที่เช่าใช้ประกอบธุรกิจ มีดังนี้ :-  | สัญ    | 4   | -ไม่มี-               |
|                                | ญาเช่า | .73 |                     |
| 1.  อาคารสำนักงาน ที่ตั้งเลขที่ 1     |       |     |                     |
|     ซอยพรีเมียร์ 2                | PIL   | 0   |                     |
|                                |       | .83 |                     |
| ถนนศรีนครินทร์ แขวงหนองบอน        | PB    |     |                     |
| เขตประเวศ กรุงเทพฯ              |       | 0   |                     |
|                                | PIL   | .42 |                     |
|  (พื้นที่เช่ารวม 336.28 ตารางเมตร  |       |     |                     |
| สัญญาเช่าระยะเวลา                | PIL   | 4   |                     |
|                                |       | .74 |                     |
| ยาว 3 ปี ตั้งแต่ 1 มิถุนายน 2558 ถึง  | PIL   |     |                     |
| 31 พฤษภาคม 2561)               |       | 0   |                     |
|                                |       | .48 |                     |
|  (พื้นที่เช่ารวม 124.70 ตารางเมตร  |       |     |                     |
| สัญญาเช่าระยะเวลา                |       |     |                     |
|                                |       |     |                     |
| ยาว 3 ปีตั้งแต่ 1 มีนาคม 2558 ถึง 28 |       |     |                     |
| กุมภาพันธ์ 2561)                  |       |     |                     |
|                                |       |     |                     |
| 2.  อาคารสำนักงานชั้นเดียว         |       |     |                     |
|     ที่ตั้งสำนักงานที่จังหวัดชลบุรี       |       |     |                     |
|                                |       |     |                     |
| เลขที่ 14/1 หมู่ที่ 4 ตำบล /         |       |     |                     |
| อำเภอบางละมุง จังหวัดชลบุรี         |       |     |                     |
|                                |       |     |                     |
| (พื้นที่เช่า 1 ไร่                   |       |     |                     |
| สัญญาเช่าระยะเวลายาว 3 ปี ตั้งแต่ 1  |       |     |                     |
| กรกฎาคม 2559 ถึง 30 มิถุนายน 2562 |       |     |                     |
| )                              |       |     |                     |
|                                |       |     |                     |
| 1.3 อาคารสำนักงาน               |       |     |                     |
| โครงการเมโทรไลฟ์ ปาร์ค เลขที่ 888, |       |     |                     |
| 888/1-5 ถนนพระราม 9 แขวงบางกะปิ |       |     |                     |
| เขตห้วยขวาง กรุงเทพฯ             |       |     |                     |
|                                |       |     |                     |
|  (พื้นที่เช่า 1,932 ตารางเมตร      |       |     |                     |
| สัญญาเช่า 11 เดือน                |       |     |                     |
|                                |       |     |                     |
| 1 กุมภาพันธ์ 2559 ถึง 31 ธันวาคม    |       |     |                     |
| 2559)                          |       |     |                     |
|                                |       |     |                     |
|  (พื้นที่เช่า 132.90 ตารางเมตร     |       |     |                     |
| สัญญาเช่า 12 เดือน                |       |     |                     |
|                                |       |     |                     |
| 1 พฤศจิกายน 2559 ถึง 31 ตุลาคม    |       |     |                     |
| 2560)                          |       |     |                     |
+--------------------------------+-------+-----+---------------------+
| 2. รถยนต์สำหรับให้เช่า รวม 2,609   | เป็นเ  | 1,  | เป็น                 |
| คัน                             | จ้าของ | 751 | รถยนต์ภายใต้สัญญาเช่าซื้อ |
|                                |       | .46 | / ลิสซิ่ง              |
|                                | PIL   |     |                     |
|                                |       |     | 3-5 ปี 1,657.93      |
|                                |       |     | ล้านบาท              |
+--------------------------------+-------+-----+---------------------+
| 3. อุปกรณ์คอมพิวเตอร์สำหรับให้เช่า    | เป็นเ  | 20  | -ไม่มี-               |
| รวม 1,071 เครื่อง                | จ้าของ | .59 |                     |
|                                |       |     |                     |
|                                | PC    |     |                     |
|                                | (     |     |                     |
|                                | 2000) |     |                     |
+--------------------------------+-------+-----+---------------------+

ทรัพย์สินไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา
กระทรวงพาณิชย์รับจดทะเบียนไว้แล้ว 8 เครื่องหมาย
ครอบคลุมธุรกิจและผลิตภัณฑ์ที่ดำเนินการได้ทุกประเภท โดยมีเครื่องหมายที่สำคัญคือ
เครื่องหมายบริการ PIL ประเภทบริการ (จำพวก 39 การบริการให้เช่ารถ)
เลขทะเบียนและเลขที่คำขอ บ 11468/405162 เพื่อใช้ในธุรกิจการบริการให้เช่ารถ

การจดทะเบียนเครื่องหมายการค้ามีอายุ 10 ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

             4.2        เรื่องนโยบายการลงทุนของทุกบริษัท เป็นดังนี้

                   นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2559 บริษัทมีข้อพิพาททางกฎหมายที่ส่งผลกระทบต่อบริษัทจำนวน 1 คดี
โดยมีรายละเอียดดังนี้

เมื่อวันที่ 30 พฤศจิกายน 2559 ศาลฎีกาได้มีคำพิพากษาในคดีหมายเลขแดงที่ 5316/2559
ระหว่างกรมสรรพากร โจทก์ กับ บริษัท พรีเมียร์ เอ็นเตอร์ไพรซ์ จำกัด (มหาชน) จำเลยที่ 1
และบริษัท พรีเมียร์ อินฟราสตรัคเจอร์ ดีเวลลอปเม้นท์ จำกัด จำเลยที่ 2 ให้บริษัทและบริษัท
พรีเมียร์ อินฟราสตรัคเจอร์ จำกัด ร่วมกันชดใช้หนี้ค่าภาษีอากรค้างรวม 251,699,348.81 บาท
ให้แก่โจทก์ ซึ่งการวินิจฉัยของศาลฎีกาดังกล่าว เป็นการแก้ไขคำพิพากษาของศาลภาษีอากรกลาง
ที่ได้เคยวินิจฉัยให้ยกฟ้องโจทก์ในส่วนของบริษัทที่ไม่ต้องร่วมชดใช้หนี้ค่าภาษีอากรค้างดังกล่าว

ค่าภาษีอากรค้างดังกล่าว เป็นภาระภาษีเงินได้และภาระภาษีมูลค่าเพิ่มของกิจการร่วมค้าบริษัท
พรีเมียร์ เอ็นเตอร์ไพรซ์ จำกัด (มหาชน) บริษัท เพท เอ็นจิเนียส์ อิงค์ และบริษัท ล็อควูด
แอนดรูส์ แอนด์ นิวแนม อิงค์ ( กิจการร่วมค้า พีอี – เพทแลน) ในช่วงปี พ.ศ. 2544 ถึง 2547
ซึ่งมิใช่ภาระภาษีที่บริษัทเป็นผู้ก่อขึ้นหรือมีส่วนในการดำเนินกิจการของกิจการร่วมค้า พีอี – เพทแลน
เนื่องจากบริษัทได้พ้นจากการเป็นหุ้นส่วนของกิจการร่วมค้า พีอี – เพทแลน มาตั้งแต่ปี 2543 แล้ว
แต่ศาลฎีกาได้วินิจฉัยว่าการที่บริษัทยังคงให้กิจการร่วมค้าใช้ชื่อตนเป็นส่วนหนึ่งของกิจการร่วมค้า พีอี
– เพทแลน บริษัทจึงต้องร่วมรับผิดกับหนี้สินของกิจการร่วมค้า พีอี –
เพทแลนรวมทั้งหนี้ค่าภาษีอากรค้างต่อกรมสรรพากรด้วย ตามประมวลกฎหมายแพ่งและพาณิชย์
มาตรา 1054 ซึ่งบัญญัติไว้ว่า “บุคคลใดแสดงตนว่าเป็นหุ้นส่วนด้วยวาจาก็ดี ด้วยลายลักษณ์อักษรก็ดี
ด้วยกิริยาก็ดี ด้วยยินยอมให้เขาใช้ชื่อตนเป็นชื่อห้างหุ้นส่วนก็ดี
หรือรู้แล้วไม่คัดค้านปล่อยให้เขาแสดงว่าตนเป็นหุ้นส่วนก็ดี
ท่านว่าบุคคลนั้นย่อมต้องรับผิดต่อบุคคลภายนอกในบรรดาหนี้ของห้างหุ้นส่วนเสมือนเป็นหุ้นส่วน…”

คดีความดังกล่าวได้ถึงที่สุดแล้ว
บริษัทจึงมีภาระหน้าที่ที่จะต้องชำระหนี้ค่าภาษีอากรค้างตามคำพิพากษาจำนวน 251,699,348.81
บาทให้แก่กรมสรรพากร อย่างไรก็ตาม
บริษัทอยู่ในระหว่างการหาแนวทางในดำเนินการให้กิจการร่วมค้า พีอี –
เพทแลนซึ่งเป็นผู้ที่จะต้องรับผิดชอบโดยตรงและ/หรือบุคคลใดๆ ที่ต้องรับผิดชอบ
ชำระค่าภาษีอากรค้างให้แก่กรมสรรพากรต่อไป

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงิน ได้แก่

ธุรกิจการบริการรถเช่าเพื่อการดำเนินงาน (Operating Lease)

ธุรกิจนายหน้าประกันวินาศภัย ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

ที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.pe.premier.co.th

ทุนจดทะเบียน : 406,076,354.50 บาท
จำนวนหุ้นสามัญที่ออกจำหน่ายแล้ว : 800,000,000.00 หุ้น

งานเลขานุการบริษัท:-

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์:-

โทรศัพท์ : 0-2301-1550

โทรสาร : 0-2398-1188

E-mail : ircontact@pe.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พรีเมียร์ อินเตอร์ ลิซซิ่ง จำกัด : เลขทะเบียนบริษัท 0105529047547

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1900

โทรสาร : 0-2301-1927

ประเภทธุรกิจ : ให้บริการรถเช่าเพื่อการดำเนินงาน (Operating Lease)

ทุนจดทะเบียน : 320,000,000 บาท

จำนวนหุ้นสามัญที่ออกจำหน่ายแล้ว : 64,000,000 หุ้น

จำนวนหุ้นสามัญที่บริษัทถืออยู่ : 63,999,998 หุ้น

2) บริษัท พรีเมียร์โบรคเคอร์เรจ จำกัด : เลขทะเบียนบริษัท 0845527000059

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1274 - 1281

โทรสาร : 0-2399-1055

ประเภทธุรกิจ : นายหน้าประกันวินาศภัย

ทุนจดทะเบียน : 7,000,000 บาท

จำนวนหุ้นสามัญที่ออกจำหน่ายแล้ว : 70,000 หุ้น

จำนวนหุ้นสามัญที่บริษัทถืออยู่ : 69,994 หุ้น

3) บริษัท พรีเมียร์ แคปปิตอล (2000) จำกัด : เลขทะเบียนบริษัท 0105543016793

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : ธุรกิจให้บริการสินเชื่อเพื่อธุรกิจต่างๆ

ทุนจดทะเบียน : 60,000,000 บาท

จำนวนหุ้นสามัญที่ออกจำหน่ายแล้ว : 600,000 หุ้น

จำนวนหุ้นสามัญที่บริษัทถืออยู่ : 599,996 หุ้น

6.2 ข้อมูลบุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9378-89 โทรสาร 0-2009-9476 Call center 0-2009-9999

Website : http://www.set.or.th/tsd

E-mail : TSDCallCenter@set.or.th

2) ตัวแทนผู้ถือหุ้นกู้

บริษัท ไม่มี ตัวแทนผู้ถือหุ้นกู้

3) ผู้สอบบัญชี

นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 หรือ

นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ คลองเตย
กรุงเทพมหานคร 10110

โทรศัพท์ 0-2264-0777, 0-2261-9190 โทรสาร 0-2264-0789-90, 0-2661-9192

4) ที่ปรึกษาทางการเงิน

บริษัท ไม่มี ที่ปรึกษาทางการเงิน

5) ที่ปรึกษากฎหมาย

บริษัท ไม่มี ทีปรึกษากฎหมาย

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ กรุงเทพมหานคร 10250

โทร. 0-2301-1000

โทรสาร. 0-2398-1188